બેન્ક ઓફ બરોડા જનરલ મેનેજર બી.આર. પટેલે પત્રકારોની સાથે વાતચીતમાં જણાવ્યુ હતુ કે, તારીખ ૧૬મી ઓક્ટોબર વિશ્વ ખાદ્ય દિવસની ઉજવણી કરવામાં આવતી હોય છે, તેની સાથે આ વખતે બેન્ક ઓફ બરોડાએ બરોડા કિસાન દિવસ ઉજવવાનું નક્કી કર્યુ હતુ. તેની પાછળ કૃષિ અને ગ્રામીણ વિસ્તારમાં ધિરાણો વધારવાનો ઉદ્દેશ હતો. તેને ધ્યાનમાં લઇને પંદર દિવસ સુધી બ્રાંચ લેવલ સુધી વિવિધ કાર્યક્રમો ઘડી કાઢવામાં આવ્યા હતા. જેમાં બીઓબીના કુલ બ્રાન્ચની લગભગ ૬૧ ટકા બ્રાન્ચ (૩૩૭૮ શાખાઓ) ગ્રામ્ય વિસ્તારને આવરી લીધી હતી. જેના ભાગરૂપે ખેડૂતોના સહયોગથી ૧૦૦૬ કિસાન મેળાઓ તથા મેગા કિસાન મેળાઓના આયોજન કરવામાં આવ્યા હતા. જેને જબરજસ્ત પ્રતિસાદ સાંપડ્યો હતો.